עדי רותם

עדי רותם (נולדה ב-29 באוקטובר 1979) היא אלופת העולם באיגרוף תאילנדי של ארגון WAKO בשנים 2009–2011 ואלופת העולם באיגרוף תאילנדי של ארגון WFCA עד משקל 52 ק"ג בשנת 2012. רותם נולדה וגדלה בהרצליה. מגיל ארבע השתתפה בחוג הישרדות, ובגיל חמש הצטרפה לדניס הישרדות. כשהייתה בת שלוש עשרה הגיעה לחגורה שחורה אצל דניס האנובר, ובהמשך הגיעה לחגורה שחורה דאן שלוש. במשך שבע שנים רצופות הייתה אלופת ישראל במשקל חופשי בג'ו ג'וטסו, קרטה וג'ודו. בצה"ל שירתה כמדריכת קרב מגע. בתום שירותה הצבאי התאמנה באיגרוף תאילנדי בתאילנד, ועם שובה לישראל התחילה להתאמן באיגרוף תאילנדי אצל אבנר שלום. היא סיירה בארצות הברית, אוסטרליה ותאילנד על מנת להתאמן אצל מומחים - באוסטרליה התאמנה אצל ג'ון ווין פאר (John Wayne Parr) ואשתו אנג'לה פאר במועדון טייגר מואה תאי (Tiger Muay Thai) בפוקט, ובמועדון סופר פרו סאמוי בקו סאמוי. בתאילנד למדה אצל הישראלי שוקי רוזנצווייג שזכה באליפות העולם באיגרוף תאילנדי והתחרתה פעמיים מול אלופת תאילנד. בקיץ 2006 החלה להתאמן במועדון ווס ג'ים באמסטרדם (Vosgym), בו פגשה את איוואן (היפו) היפוליט (Ivan Hippolyte), שהפך למאמן ולמנטור שלה. במשך ארבע השנים הבאות היא שהתה חלק מהשנה באמסטרדם ושבה למספר חודשים לישראל כדי לעבוד. בארץ התאמנה במשך שנה אצל מושיק קידר במרכז הספורט בחולון. במועדון ווס ג'ים באמסטרדם הכירה את מונסף (בן) בנור, שהפך למאמנה האישי. מאז 2006 ועד היום (דצמבר 2012) היא מייצגת ומתחרה עבור המועדון. בארץ הייתה מקום ראשון בקיקבוקס בשנים 2005–2008. ב-2006 הייתה מקום שלישי באירופה ב-WAKO. ב-2007 הייתה מקום שמיני בעולם. ב-2008 הפכה לסגנית אלופת אירופה בליגת K-1 (ליגה מקצוענית לקיקבוקס ואיגרוף תאילנדי) למשקל עד 52 ק"ג, בתחרות שנערכה בפורטוגל, השייכת לארגון WAKO. באוקטובר 2009 התחרתה לראשונה באליפות העולם ב-K-1 חובבני שנערכה בווינה. בחצי הגמר ניצחה מתמודדת טורקית. בגמר ניצחה את הרוסיה אבניה סיווירי. והוכתרה לאלופת העולם בארגון WAKO, תואר בו החזיקה במשך שלוש שנים 2009–2011. באוקטובר 2009 זכתה במדליית ארד באליפות אירופה בקיקבוקסינג עד 52 ק"ג שנערכה באזרבייג'ן. באוקטובר 2010 השתתפה בתחרות IWC מקבוצת "דוג פייט", שנערכה באצטדיון הטניס, רמת השרון. יריבתה הייתה ההולנדית לינדה אומס ורותם ניצחה. אומס ערערה על התוצאה ובערעור הפכו את ההחלטה. ב-2010 שבה לישראל ומאז היא עובדת כמאמנת כושר ומדריכת איגרוף תאילנדי בבריכת גורדון ובמועדון "קרוספיט" תל אביב. באוקטובר 2012 טסה לאמסטרדם לקרב נוסף מול המתאגרפת ההולנדית לינדה אומס, שהיא אלופת העולם הנוכחית. עדי רותם זכתה בקרב והפכה לאלופת העולם במשקל עד 52 ק"ג של ארגון Thai Boxing WFCA. בנובמבר 2013 הצטלמה לפרק בסדרת הפעולה האינטרנטית "המכסחים", בבימויו של ליאור חפץ. בספטמבר 2014 השתתפה רותם בתוכנית ראליטי Enfusion reality. התוכנית היא הפקה הולנדית של ארגון Enfusion ובראשה עומד אדווין ואן אוס, במסגרתה 18 מתאגרפים בצמרת העולמית מתמודדים זה מול זה. בעונה הזו לראשונה הם שינו את הקונספט ובמקום גברים הם ליהקו 18 מתאגרפות בצמרת העולמית. התוכנית צולמה בסופר פרו סמוי בקו סמוי, תאילנד.. כיום (2022) מאמנת Thaiboxing / אגרוף תאילנדי בקבוצות ובאימונים אישיים. בעלת זיכיון Vos Gym בתל אביב ישראל. שרה אברהם K-1 קיקבוקס אתר האינטרנט הרשמי של עדי רותם הערוץ של סדרת האינטרנט "המכסחים", באתר יו טיוב העמוד של עדי רותם בפייסבוק כתבות וראיונות אורי טלשיר, קיקבוקסינג: אלופה העולם, עדי רותם, מגשימה חלום, באתר הארץ, 29 באוקטובר 2009 אלי שטרן, 52 קילו בייבי, חלק א | חלק ב חלק ג | 6 בדצמבר 2009 אביטל ליברמן, אשת הברזל: סיפורה של עדי רותם, אלופת העולם בקיק-בוקסינג, באתר nrg‏, 17 בנובמבר 2010 דליה בן־ארי, פייטרית בנשמה, באתר Xnet‏, 16 במרץ 2011 אבשלום חלוץ, בתוך אגרוף הזעם: אלופת העולם הישראלית באיגרוף תאילנדי מתחממת לקרב הגורלי, באתר הארץ, 15 בדצמבר 2012 אלון בן דוד, בחירתה הקשה של אלופת העולם הישראלית באיגרוף תאילנדי, באתר nana10‏, 6 ביולי 2013 איגרוף תאילנדי: עדי רותם נפרדה מהזירה, באתר ynet, 15 בדצמבר 2014 ז'נאן בסול, "הידיעה שנתת לגבר מכה בפרצוף, נותנת לך את ההרגשה שאת יכולה להגן על עצמך", באתר TheMarker‏, 19 באפריל 2016 מעיין גוטנמכר, ‏"היה לי ברור שאמשיך להתאגרף במהלך ההיריון", באתר ‏מאקו‏, 14 באוקטובר 2016 אבשלום חלוץ, אלופת העולם הישראלית באיגרוף תאילנדי מתחממת לקרב הגורלי, באתר הארץ, 15 בדצמבר 2012. אתר התוכנית קדימון התוכנית